**LĪGUMS**

**Par veļas mazgāšanas pakalpojumu sniegšanu Daugavpils pensionāru sociālās apkalpošanas teritoriālajam centram 2017.gadā**

Daugavpils 2017.gada \_\_.\_\_\_\_\_\_\_\_\_

**Daugavpils pensionāru sociālās apkalpošanas teritoriālais centrs**, reģ.Nr. 90000065913, juridiskā adrese 18.Novembra iela 354a, Daugavpils, vadītāja **Valentīna Ploņa** personā, kura darbojas uz iestādes nolikuma pamata (turpmāk – Pasūtītājs), no vienas puses, un

**SIA ”Polimērs”,** reģistrācijas Nr. 41503000677, Jātnieku iela 88a, Daugavpils, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi** Konstantīna Girjas personā, no otras puses, bet abi kopā un katrs atsevišķi turpmāk saukti arī – Līdzēji,

pamatojoties uz Daugavpils pilsētas domes iepirkuma komisijas 2017.gada 24.janvāra lēmumu (iepirkumu komisijas sēdes protokols Nr.3) iepirkumā „Veļas mazgāšanas pakalpojumu sniegšana Daugavpils pilsētas pašvaldības iestādēm 2017.gadā”, identifikācijas Nr. DPD 2016/221, noslēdza šādu Līgumu:

**1.Līguma priekšmets**

1.1.Pasūtītājs uzdod un apmaksā, bet Izpildītājs apņemas sniegtPasūtītājam veļas mazgāšanas pakalpojumus (turpmāk – Pakalpojums), saskaņā ar iepirkuma tehnisko specifikāciju (*pielikumā*), iesniegto tehnisko piedāvājumu (*pielikumā*), šajā līgumā noteiktajā kārtībā un termiņos.

1.2.Izpildītājssaskaņā ar Pasūtītājaikreizēju pasūtījumu apņemas sniegt Pakalpojumu atbilstoši līguma un līguma pielikumu nosacījumiem, bet Pasūtītājsapņemas pieņemt sniegto Pakalpojumu un apmaksāt par saņemto Pakalpojumu saskaņā ar šī Līguma nosacījumiem.

**2.Līguma izpildes nosacījumi, tiesības un pienākumi**

2.1.Veļas nodošanu un pieņemšanu veic Izpildītāja un Pasūtītāja pilnvarotas personas.

2.2.Izpildītājs Pasūtītāja norādītajā vietā veic netīrās veļas savākšanu un izmazgātās vai iztīrītās veļas atgriešanu ar Izpildītāja transportu.

2.3.Veļas nodošanu Pasūtītājs noformē ar pieņemšanas - nodošanas aktu, kuru parasta Pušu pilnvarotās personas.

2.4.Veļas nodošanu Pasūtītājam Izpildītājs noformē ar pasūtījumu pavadzīmi, kurā tiek uzrādīts veļas sortiments, skaits, nodošanas datums, kā arī Līguma numurs un cita nepieciešama informācija.

2.5.Pakalpojuma sniegšanas biežums – 1 (vienu) reizi nedēļā.

2.6.Netīras veļas nodošana un tīras veļas pieņemšana notiek saskaņā ar tehniskās specifikācijas nosacījumiem.

2.7.Kārtējā Pakalpojuma pasūtītāja izpildes termiņš ir 3 (trīs) darba dienas.

2.8.Netīrās veļas svēršana notiek pie Pasūtītāja, taču, ja rodas domstarpības par netīrās veļas svaru, veļas svēršanu veic Izpildītājs Pasūtītāja pilnvarotu personu klātbūtnē.

2.9.Pretenzijas par saņemto Pakalpojuma sniegšanas kvalitāti, piegādi un citu Līguma saistību nepildīšanu Pasūtītājs nosūta Piegādātājam pa faksu 65443258 vai e-pastu: girija@inbox.lv.

2.10.Nekvalitatīvi izpildītu Pakalpojumu gadījumā Izpildītājs apņemas bez papildus samaksas veikt atkārtotu veļas mazgāšanu 2 (divu) dienu laikā no no akta par konstatētajām neatbilstībām sastādīšanas brīža.

2.11.Pasūtītājs veic pasūtījumu, ņemot vērā nepieciešamību un finansiālās iespējas un nav pienākums veikt pasūtījumus uz visu tehniskajā specifikācijā minēto apjomu vai uz visu 3.2.punktā minēto summu.

2.12.Katrā pasūtījumā Pasūtītājs uzrāda nepieciešamo Pakalpojuma apjomu un izpildes termiņu, kas nevar būt garāks par šī Līguma 2.7.punktā minēto izpildes termiņu.

2.13.Par Pakalpojuma izpildes dienu tiek uzskatīta diena, kad Pasūtītāja pilnvarotā persona pašrocīgi parakstījusi preču pavadzīmi - rēķinu.

**3.Līguma cena un norēķinu kārtība**

3.1.Pakalpojuma izmaksas ir noteiktas tehniskajā piedāvājumā. Pakalpojuma izmaksas vienības cena paliek nemainīga visā līguma darbības laikā.

3.2.Kopējā līgumsumma šī līguma darbības laikā ir **EUR 8 616.00** /*astoņi tūkstoši seši simti sešpadsmit euro 00 centi* /, **PVN 21% EUR 1 809.36 /***viens tūkstotis astoņi simti deviņi euro 36 centi* /, **pavisam** **kopā ar PVN 21% EUR 10 425.36** /*desmit tūkstoši četri simti divdesmit pieci euro 36 centi* /.

3.3.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

3.4.Līguma kopējā summā ir iekļautas visas izmaksas, kas saistītas ar Pakalpojuma izpildi, t.sk. transporta izdevumi, nodokļi, nodevas u.c. maksājumi, kas nepieciešami Līguma pilnīgai un kvalitatīvai izpildei.

3.5.Samaksu par izpildīto Pakalpojumu Pasūtītājs veic ne vēlāk kā 30 (trīsdesmit) dienu laikā pēc pavadzīmes - rēķina saņemšanas no Izpildītāja.

3.6.Norēķini par saņemto Pakalpojumu tiek veikti euro valūtā bezskaidras naudas pārskaitījuma veidā uz Izpildītāja bankas kontu, kas norādīts Līgumā un izsniegtajā rēķinā.

3.7.Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīgs maksājuma uzdevums.

3.8.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.Līguma darbības termiņš**

4.1.Līguma priekšmetā minēto Pakalpojumu sniedz no 2017.gada \_\_\_.\_\_\_\_\_\_\_\_\_\_ līdz 2017.gada 31.decembrim vai līdz brīdim, kad summa par pakalpojuma sniegšanu ir sasniegusi līguma 3.1.punktā minēto kopējo līgumsummu (atkarībā no tā, kurš no nosacījumiem iestājas pirmais).

4.2.Līgums stājas spēkā ar tā parakstīšanas brīdi un ir spēkā līdz Līgumā noteikto saistību pilnīgu un savstarpēju nokārtošanu.

**5.Līdzēju atbildība**

5.1.Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības rezultātā.

5.2.Ja Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus, Izpildītājs maksā Pasūtītājam līgumsodu 0,5% (nulle, komats, piecu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.

5.3.Ja Pasūtītājs neizpilda Līguma 3.5.punktā noteiktās saistības, Pasūtītājs maksā Piegādātājam līgumsodu 0,5% (nulle, komats, piecu procentu) apmērā no nesamaksātās summas par katru kavēto dienu, bet ne vairāk kā 10% (desmit procentu) apmērā no parāda apmēra.

**6.Līguma darbības izbeigšana**

6.1.Pasūtītājam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Izpildītāju vismaz 7 (septiņas) dienas iepriekš, ja ir iestājies vismaz viens no šādiem gadījumiem:

6.1.1.Izpildītājam iestājas maksātnespēja vai tā darbība tiek izbeigta, pārtraukta vai apturēta;

6.1.2.Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus.

**7.Nepārvarama vara**

7.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

7.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

7.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

7.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

7.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**8.Pārējie nosacījumi**

8.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

8.2.Strīdus šī līguma ietvaros Puses risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

8.3.Jebkura no Pusēm iepriekš rakstiski brīdinot otru pusi ir tiesīga, lauzt šo līgumu un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

8.4.Līgums sastādīts divos eksemplāros uz 4 (*četrām*) lapām.

Pielikumā: tehniskā specifikācija, tehniskais piedāvājums.

**9.Pušu juridiskās adreses un rekvizīti**

|  |  |
| --- | --- |
| **PASŪTĪTĀJS:**  **Daugavpils pensionāru sociālās**  **apkalpošanas teritoriālais centrs**  reģ.Nr. 90000065913  18.Novembra iela 354a, Daugavpils, LV-5413,  Nordea Bank Finland Pls Latvijas filiāle,  kods: NDEALV2X  n/k LV31NDEA0000082700739  Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_ V.Plonis | **IZPILDĪTĀJS:**  **SIA”POLIMĒRS”**  reģ.Nr. 41503000677  Jātnieku iela 88a, Daugavpils, LV- 5410  AS SEB banka  Kods: UNLALV2X  Konts: LV91UNLA0005000467022  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_ K.Girja |

Pielikums pie 2017.gada \_\_.\_\_\_\_\_\_\_\_\_\_\_ līguma

**5.DAĻA: DAUGAVPILS PENSIONĀRU SOCIALĀS APKALPOŠANAS TERITORIALAIS CENTRS**

|  |  |  |  |
| --- | --- | --- | --- |
| **Nr.**  **p.k.** | **Pakalpojuma veids** | **Mērvienība** | **Daudzums\*** |
| 1. | Taisnās veļas mazgāšana  Ietilpst: virspalagi, palagi, spilvendrānas, dvieļi, veļas drēbes maisi.  No balta, krāsaina vai rakstaina auduma.  Apstrādē ietilpst – šķirošana, mazgāšana, dezinfekcija un gludināšana ar gludināšanas rulli.  Gatavā produkcija tiek salocīta ar stūriem uz augšu, lai ir viegli redzams marķējums.  Gatavo produkciju piegādā salocītu polietilēna vai drēbes maisos. | kg | 12600 |
| 2. | Spilvenu pildījuma maisu nomaiņa | gab. | 120 |
| 3. | Spilvenu mazgāšana | kg | 120 |
| 4. | Apģērbu ķīmiskā tīrīšana: |  |  |
|  | Vilnas bikses | gab. | 20 |
|  | Vīriešu vilnas svārki | gab. | 20 |

\**Gada faktiskais pakalpojuma apjoms var nesasniegt vai pārsniegt tabulā norādīto apjomu, apmaksa notiek tikai atbilstoši faktiski izpildītajam pakalpojuma apjomam. Daudzums var mainīties atkarībā no nepieciešamības.*

**Īpašie nosacījumi:**

Netīrās veļas pieņemšana no Pasūtītāja jānodrošina mēneša katru otrdienu no plkst. 13:00 līdz plkst. 16:00 un mēneša katru otro ceturtdienu no plkst. 13:00 līdz plkst. 16:00, 18.Novembra ielā 354a, Daugavpilī, LV-5413. Nepieciešamības gadījumā nodrošināt Pasūtītājam pakalpojumu sniegšanu arī citos laikos.

Piedāvājumā vienības cenā iekļaujama darbu izpildes cena, veļas pieņemšanas, svēršanas, savākšanas, izkraušanas izdevumi, kā arī veļas transportēšanas uz mazgātavu un atpakaļ izdevumi, visi nodokļi, kā arī citi izdevumi, ja tādi paredzami.

Veļas pieņemšanu, svēršanu, savākšanu, izkraušanu, kā arī transportēšanu uz mazgātavu un atpakaļ, Pretendents nodrošina atbilstoši normatīvo aktu prasībām un ar saviem materiāltehniskajiem un darbaspēka resursiem, Pasūtītāja atbildīgās personas klātbūtnē.

Pakalpojuma izpildes termiņš 3 (trīs) darba dienas no veļas pieņemšanas brīža.

Pasūtātājam veļu jāatgriež atbilstoši nodotajai veļai.

Gadījumā, ja veļas mazgāšanas pakalpojums veikts nekvalitatīvi, atkārtota veļas mazgāšana jāveic 2 (divu) dienu laikā no akta sastādīšanas brīža par konstatētajām neatbilstībām, par pakalpojuma sniedzēja līdzekļiem.

Piedāvājumā vienības cena paliek nemainīga visu līguma darbības laiku.

Tīrās un netīrās veļas transportēšana jānodrošina atsevišķi.

**Pakalpojuma izpildes vieta:** Daugavpils pilsētas administratīvā teritorija.

|  |  |
| --- | --- |
| **PASŪTĪTĀJS:**  **Daugavpils pensionāru sociālās**  **apkalpošanas teritoriālais centrs**  Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_ V.Plonis | **IZPILDĪTĀJS:**  **SIA”POLIMĒRS”**  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_ K.Girja |